Vrou in hof oor ontsnappingspogingArgieffoto Lt.kol. Mzukisi Fatyela, woordvoerder van die polisie, het gesê die saak is na die hooggeregshof in Mthatha oorgeplaas en tot 27 Februarie uitgestel. Aviziwe Bila (27) het in September glo ŉ gelaaide vuurwapen in ŉ asblik by die hooggeregshof in Mthatha geplaas. Die twee gevangenes is doodgeskiet toe een van hulle die vuurwapen uit die asblik gehaal en in die hof losgebrand het, in ŉ poging om te ontsnap. Beamptes van korrektiewe dienste het teruggeskiet en een van die oortreders kon daarin slaag om ŉ beampte se wapen af te neem. Een van die beamptes is in die been geskiet.